Џонатан Едвардс бил првиот кој по вторпат ја добил наградата
**Европски атлетичар на годината** е годишна награда која се доделува на најдобрите европски атлетичари во машка и женска конкуренција за изминатата година. Изборот е организиран од страна на европското раководно тело за атлетика, Европската атлетска асоцијација (ЕАА), од 1993 година.

Секоја година, од сите атлетски дисциплини се составува краток список со најдобрите атлетичари врз основа на остварените резултати на големите натпреварувања за изминатата година. Само во ретки околности на краткиот список може да се најдат повеќе атлетичари од иста дисциплина. Атлетичарите кои опслужиле допинг суспензија од две или повеќе години не се земаат предвид. Преку мрежното место на ЕЕА, навивачите, медиумите и членовите на земјите членки на ЕЕА имаат право да гласаат за најдобрите пет атлетичари во машка и во женска конкуренција на списокот, при што атлетичарите добиваат бодови од еден до пет врз основа на нивниот ранг. Група на експерти исто така доделуваат бодови. Гласовите од секоја од четирите споменати групи опфаќаат 25% од вкупниот резултат на атлетичарите, и атлетичарите во двете конкуренции со највисок број на вкупни бодови победуваат и ја освојуваат наградата.

**Европски алетичар во подем во годината** е награда која била воведена во 2007 година. Оваа награда, која се доделува на најдобрите атлетичари до 23 години, била воведена со цел признавање на успесите на младите натпреварувачи на нивниот пат кон сениорските натпреварувања.

Победници
---------

Елена Исинбаева ја добила наградата во 2005 и 2008 година кога го соборувала светскиот рекорд во скок со стап

| Година | Мажи | Жени |
| --- | --- | --- |
| 1993 | Обединето Кралство Линфорд Кристи | Обединето Кралство Сали Ганел |
| 1994 | Обединето Кралство Колин Џексон | Русија Ирина Привалова |
| 1995 | Обединето Кралство Џонатан Едвардс | Ирска Соња О'Саливан |
| 1996 | Чешка Јан Железни | Русија Светлана Мастеркова |
| 1997 | Данска Вилсон Кипкетер | Германија Астрид Кумбернус |
| 1998 | Обединето Кралство Џонатан Едвардс | Франција Кристин Арон |
| 1999 | Чешка Томаш Дворжак | Романија Габриела Сабо |
| 2000 | Чешка Јан Железни | Норвешка Трине Хатестад |
| 2001 | Швајцарија Андре Буше | Австрија Стефани Граф |
| 2002 | Обединето Кралство Двејн Чамберс | Турција Суреја Ајхан |
| 2003 | Шведска Кристијан Олсон | Шведска Каролина Клифт |
| 2004 | Шведска Кристијан Олсон | Обединето Кралство Кели Холмс |
| 2005 | Литванија Виргилијус Алекна | Русија Елена Исинбаева |
| 2006 | Португалија Френсис Обиквелу | Шведска Каролина Клифт |
| 2007 | Финска Теро Питкемеки | Хрватска Бланка Влашиќ |
| 2008 | Норвешка Андреас Торкилдсен | Русија Елена Исинбаева |
| 2009 | Обединето Кралство Филипс Идову | Шпанија Марта Домингез |
| 2010 | Франција Кристоф Леметр | Хрватска Бланка Влашиќ |
| 2011 | Обединето Кралство Мо Фара | Русија Марија Савинова |
| 2012 | Обединето Кралство Мо Фара | Обединето Кралство Џесика Енис |
| 2013 | Украина Богдан Бондаренко | Чешка Зузана Хејнова |
| 2014 | Франција Рено Лавилени | Холандија Дафне Схиперс |
| 2015 | Обединето Кралство Грег Радерфорд | Холандија Дафне Схиперс |
| 2016 | Обединето Кралство Мо Фара | Шпанија Рут Беитија |
| 2017 | Германија Јоханес Фетер | Грција Катерина Стефаниди |

Атлетичари во подем
-------------------

Првата атлетичарка во подем, Џесика Енис, станала светски шампион во седмобој во 2009 година.

| Година | Мажи | Жени |
| --- | --- | --- |
| 2007 | Италија Андреј Хов | Обединето Кралство Џесика Енис |
| 2008 | Германија Рафаел Холцдепе | Обединето Кралство Стефани Твел |
| 2009 | Франција Кристоф Леметр | Норвешка Каролина Бјеркели Гревдал |
| 2010 | Франција Теди Тамго | Хрватска Сандра Перковиќ |
| 2011 | Германија Давид Шторл | Обединето Кралство Џоди Вилијамс |
| 2012 | Чешка Павел Маслак | Шведска Ангелика Бенгстон |
| 2013 | Србија Емир Бекриќ | Исланд Анита Хинриксдотир |
| 2014 | Обединето Кралство Адам Гемили | Русија Марија Кучина |
| 2015 | Полска Конрад Буковицки | Швајцарија Ноеми Цберен |
| 2016 | Германија Макс Хес | Белгија Нафисату Тијам |
| 2017 | Норвешка Карстен Вархолм | Украина Јулија Левченко |

Наводи
------

Главни
* Spain's Domínguez named women's European Athlete of the Year. ЕЕА (2009-10-01). Посетено на 2009-10-02.
* Britain's Idowu named men's European Athlete of the Year. ЕЕА (2009-10-02). Посетено на 2009-10-02.

Конкретни

1. ↑  European Athlete of the Year Award nominations for 2009. ЕЕА (2009-09-14). Посетено на 2009-10-02.
2. ↑  European Athletics Rising Star Awards nominations for 2009. ЕЕА (2009). Посетено на 2009-10-02.
3. ↑  Idowu and Domínguez win European Athlete of the Year Awards Архивирано на 5 октомври 2009 г.. ИААФ (2009-10-02). Посетено на 2009-10-02.
4. ↑  Jessica Ennis wins European Athletics Rising Star Award[*мртва врска*]. UK Athletics (2007-09-26). Посетено на 2009-10-02.
5. ↑  Ukrainian Bondarenko announced best European Athlete of 2013, Interfax-Ukraine (14 октомври 2013)

Надворешни врски
----------------

* Мрежното место на ЕЕА